CELEX: 32020D1575
Language: et
Date: 2020-10-27 00:00:00
Title: Euroopa Keskpanga otsus (EL) 2020/1575, 27. oktoober 2020, vihjeandmise vahendi kaudu edastatud rikkumiste teabe hindamise ja edasise käsitlemise kohta, kui asjaomane isik on EKP kõrgetasemeline töötaja (EKP/2020/54)

29.10.2020   
               
               
                  ET
               
               
                  Euroopa Liidu Teataja
               
               
                  L 359/14
               
            
         EUROOPA KESKPANGA OTSUS (EL) 2020/1575,
         27. oktoober 2020,
         vihjeandmise vahendi kaudu edastatud rikkumiste teabe hindamise ja edasise käsitlemise kohta, kui asjaomane isik on EKP kõrgetasemeline töötaja (EKP/2020/54)
         EUROOPA KESKPANGA NÕUKOGU,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 12.3,
         ning arvestades järgmist:
         
                     (1)
                  
                  
                     Euroopa Keskpanga (EKP) vihjeandmise poliitikat tõhustati äsja EKP eetikaraamistikus (1). EKP poolt avatud eriotstarbelise platvormi („vihjeandmise vahend“) kaudu rikkumiste kohta esitatud teave võib puudutada EKP kõrgetasemelisi töötajaid, st töötajaid, kellele osutatakse Euroopa Keskpanga kõrgetasemeliste töötajate tegevusjuhendi (2) artikli 1 lõigetes 1.1, 1.2 ja 1.4.
                  
               
                     (2)
                  
                  
                     Tulemuslikkuse huvides peab EKP vihjeandmise poliitika sätestama kõikide uue andmete esitamise vahendi kaudu esitatud teadete põhjalikku hindamise ja edasise käsitlemise. Hindamine ja edasine käsitlemine peab toimuma harmoneeritud korras määratud pädeva isiku vastutusel.
                  
               
                     (3)
                  
                  
                     Asjakohane on sätestada kord, mida järgitakse vihjeandmise vahendi kaudu rikkumiste kohta esitatud teabe hindamisel, kui teade puudutab EKP kõrgetasemelist töötajat, keda rikkumisega seostatakse või kes on rikkujaga seotud.
                  
               
                     (4)
                  
                  
                     Selleks et tagada tõhustatud raamistiku sujuv rakendamine ja vältida õigusselguse puudumist vihjeandmise vahendi kaudu rikkumiste kohta esitatud teabe hindamisel ja edasisel käsitlemisel, kui teade puudutab EKP kõrgetasemelist töötajat, keda rikkumisega seostatakse või kes on rikkujaga seotud, peab käesolev otsus jõustuma kolmandal päeval pärast selle avaldamist Euroopa Liidu Teatajas,
                     
                  
               ON VASTU VÕTNUD KÄESOLEVA OTSUSE:
         
            Artikkel 1
            Mõisted
            Käesolevas otsuses kasutatakse mõisteid EKP eetikaraamistiku tähenduses, kui ei ole sätestatud teisiti.
         
         
            Artikkel 2
            Pädev isik
            Kui vihjeandmise vahendi kaudu rikkumiste kohta esitatud teave puudutab EKP kõrgetasemelist töötajat, keda rikkumisega seostatakse või kes on rikkujaga seotud, on pädevaks isikuks, kes hindab saadud teadet ja annab vihjeandjale tagasisidet:
            
                        a)
                     
                     
                        president, või
                     
                  
                        b)
                     
                     
                        asepresident, kui teade puudutab EKP kõrgetasemelist töötajat, kes annab aru presidendile.
                     
                  
         
            Artikkel 3
            Hindamise ja edasise käsitlemise kord
            
               1.   Vihjeandmise vahendi kaudu rikkumiste kohta esitatud teateid, mis puudutavad EKP kõrgetasemelist töötajat, keda rikkumisega seostatakse või kes on rikkujaga seotud, tuleb edasi menetleda kooskõlas Euroopa Keskpanga otsusega (EL) 2016/456 (EKP/2016/3), (3) kui need teated on selle otsuse kohaldamisalas.
            
            
               2.   Kui lõikes 1 osutatud teated rikkumiste kohta ei jää otsuse (EL) 2016/456 (EKP/2016/3) kohaldamisalasse, tuleb neid edasi menetleda kooskõlas sisejuurdlusi käsitleva haldusringkirjaga 01/2006 (4).
            
            
               3.   Olenemata lõikest 2, võib artikli 2 kohaselt määratud pädev isik:
               
                           a)
                        
                        
                           edastada saadud teabe EKP eetikakomiteele arvamuse saamiseks enne otsustamist, kas sisejuurdlus on saadud teabe osas põhjendatud;
                        
                     
                           b)
                        
                        
                           erandina haldusringkirja 01/2006 artikli 4 lõigetest 1 kuni 4 algatada kohe sisejuurdluse, kui ta otsustab, et saadud teabe osas on sisejuurdlus põhjendatud, ning teha asjakohased otsused haldusringkirja 01/2006 artikli 4 lõigete 5 ja 6 alusel; artikli 2 alusel määratud pädev isik võib erandkorras otsustada haldusjuurdluse läbi viia ise ja määrata juurdlust läbi viima piisava töökogemusega isiku või töörühma.
                        
                     
         
         
            Artikkel 4
            Jõustumine
            Käesolev otsus jõustub kolmandal päeval pärast selle avaldamist Euroopa Liidu Teatajas.
         
         
            Frankfurt Maini ääres, 27. oktoober 2020
            
               
                  EKP president
               
               Christine LAGARDE
            
         
         
            (1)  EKP eetikaraamistiku muudatus (Euroopa Liidu Teatajas veel avaldamata).
         
            (2)  Euroopa Keskpanga kõrgetasemeliste töötajate tegevusjuhend (2019/C 89/03) (ELT C 89, 8.3.2019, lk 2).
         
            (3)  Euroopa Keskpanga 4. märtsi 2016. aasta otsus (EL) 2016/456 Euroopa Pettustevastase Ameti poolt Euroopa Keskpangas seoses liidu finantshuve mõjutava pettuse, korruptsiooni ja muu ebaseadusliku tegevuse tõkestamisega läbiviidavate juurdluste tingimuste kohta (EKP/2016/3)(ELT L 79, 30.3.2016, lk 34).
         
            (4)  Haldusringkiri 01/2006 võeti vastu 21. märtsil 2006 ja see on avaldatud EKP veebilehel.